Nicky Byrne
Nicholas Bernard James Adam Byrne Jr (lair 9 Oktober 1978) ya iku penyanyi, panulis tembang, penyiar radio lan pambbiwara ing TV, penari lan juru main bal-balan. Dhèwèké misuwur rikala dadi salah sijining anggota boy band Westlife, ana ing kono dhèwèké kelebu anggota kang tuwa dhéwé. Sadurungé nglakoni karir musike, dhèwèké dadi juru main bal-balan profésional, ing club nasional Irlamdia ing tingkat junior. Banjur dhèwèké sukses dadi pambiwara TV. Garwane Georgina ya iku sadulur wédok saka Bertie Ahern. Dhèwèké kaloron uga nduwé anak lanang kembar kang jenenge Rocco Bertie Byrne lan Jay Nicky Byrne. tanggal 7 Dhésèmber 2012 dibiwara manawa Byrne bakalan dadi kontestan kanggo Lomba nari Strictly kang kasepuluh.

Byrne ya iku juru main bal-balan kang main kanggo Home Farm lan St Kevins Boys ing Dulbin Lor. Dhèwèké dadi juru main bal profésional lan nggabung karo Leeds United dadi panjaga gawang ing taun 1995 lan anggota tim piala FA pamuda lan menang ing taun 1997. Dhèwèké main ing Leeds suwéné rong taun, lan metu rikala kontrake entek Juni 1997.

Nicky lair saka wong tuwa Yvonne lan Nicholas. Dhèwèké nduwé kangmas, Gillian lan adik lanang, Adam. Byrne ngrabi pacare Georgina Ahern, dhèwèké kaloron ketemu rikala isih umur 15 taun, ya iku tanggal 5 Agustus 2003 ing kantor pandhaftaran Wicklow, Wicklow, County Wicklow. Upacara sipil dianakake tanggal 9 Agustus lan diberkati ing gréja KAtolik Roma St Pierre et St Paul di Gallardon, Eure-et-Loir, Perancis lan resepsine ing Château d'Esclimont. Georgina nglahirake anak lanang kembar tanggal 20 April 2007, Jay lan Rocco. Anak-anak dibaptis tanggal 15 Juli 2007 ing Saint Sylvester Gréja Katolik Roma ing Malahide, County Dublin.

Wali baptis kanggo anaké ya iku adikke Nicky, Gillian Byrne lan garwane Mark Gallagher, adike Georgina Cecelia Ahem lan sadulure Nicky, Adam McGarry Byrne. Bapake Nicky, Nikke Byrne Sr, séda tanggal 3 November 2009 amarga lara jantung. Rikala iku tur promosi Westlife saka Inggris diurungake amarga Nicky balik ing Dublin supaya bisa bareng karo kaluwargane. Byrne Sr duwé samben dadi penyanyi ing kabarey Dublin ing adegan karaoke lan diparagakake karo numpal montor Harley-Davidson déning anaké rikala ulang taun dhèwèké sadurungé séda.

Cathetan suku 

Penyanyi Irlandia
Lair 1978